**Til hesteutstillerne Hallingdal Hesteutstilling, Nesbyen 10 og 11. juni 2017**

Vi ønsker velkommen til Hallingdal Hesteutstilling på Markedsplassen i Nesbyen lørdag 10. Vi takker for at dere har valgt å melde på utstillingen vår og vi skal gjøre alt vi kan for at både utstillere og hester skal få en hyggelig helg på Nesbyen. I 2017 er våre samarbeidspartnere Norsk Ponniavlsforening NPA og Foreningen Arbeidshesten. NPA arrangerer ponnishow og bruksklasser. Foreningen Arbeidshesten arrangerer bruksridning samt Norsk og Nordisk mesterskap i bruks- og skogshestkjøring. Med andre ord blir dette noen dager fullstappet med flotte hester og hesteaktiviteter.

 I år vil den offisielle hesteutstillingen avholdes samlet på én dag – lørdag 10.juni. og Norsk ponniavels sitt arrangement vil være på lørdag 10.juni-show og søndag 11.juni-bruksklasser. Arbeidshesten vil ha sine klasser fra fredag 09.juni til søndag 11.juni, se eget program

Krav om vaksinasjon. Det er selvsagt at bare friske hester kan stilles ut. Mattilsynet/veterinæren har stilt krav om at alle utstillere skal vise fram følgende dokumentasjon når de kommer til Nesbyen:  Gyldig vaksinasjonsattest (vaksine mot hesteinfluensa) - Hester som er grunnvaksinert skal være revaksinert i løpet av de siste 12 måneder før utstillinga. - Hester som ikke er grunnvaksinert skal være vaksinert 7-90 dager før utstillingen.

Ved ankomst skal utstillingsplassen gyldig vaksinasjonsattest leveres i sekretariatet før hesten kan lastes av hengeren/ bilen. Dersom den nødvendige dokumentasjonen ikke er i orden, vil adgang nektes. Vi leverer ut kvittering for gyldig dokumentasjon sammen med tildeling av stallplass. Bil og henger parkeres på anvist plass. Se for øvrig kart over utstillingsområdet i vedlagte katalog.

Det blir satt opp stalltelt i forbindelse med utstillingen. Alle hester vil bli tildelt en stallboks som er tilgjengelig for hesten fra kl 19.00 kvelden før hestens utstillingsdag og til avreise utstillingsdagen. Dersom noen har behov for stallplass utover dette, ber vi om at dere tar kontakt med oss for nærmere avtale. Pris pr. boks er kr 450,-

 Utstillere står selv ansvarlig for egne hester på utstillingsområdet og må selv besørge et behov for vakthold ved overnatting. Fôr og drikkebøtter til dyra må utstiller selv ta med seg. Vann og strø er på plassen. Dumping av møkk og brukt strø skjer på anvist plass. Vi ber om hjelp til å holde boksene rene og stallgangen ryddig under utstillingen. Stallplassen etterlates i den orden den ble mottatt – rengjort for møkk og strø.

Rengjøring av bokser etter bruk. Det vil bli krevd kr 400,- i depositum for rengjøring av boks. Depositumet vil bli betalt tilbake når rengjort boks er kvittert for.

Informasjon og sekretariat På utstillingsområdet vil dere få nødvendig informasjon i sekretariatet. Sekretariatet er lett tilgjengelig og vil være betjent på fredag fra 18.00-21.00, lørdag fra kl. 07.00 og søndag kl.08.00. Det vil ellers være funksjonærer i stallen og på utstillingsplassen. Alle funksjonærer har refleksvester og vil være lette å se.

Lørdag 10. juni kl 19.00 ber Hallingdal Hesteutstilling inn til fest og dans på utstillingsplassen! Det blir servert kortreist grillmat fra Rå Smak levert fra På Hjørnet Nesbyen. Prisen er kr 260,- for voksen, dette inkluderer også musikk og dans med Retro fra kl 21.00. For barn kan man kjøpe det man vil ha til stk pris. Dette blir en hyggelig kveld for alle - med eller uten hest!
For påmelding, send en kort e-post til: hallingdalhesteutstilling@gmail.com det er også mulig og melde seg på der oppe i sekretariatet frem til kl.15.00 på lørdag 10.juni

Overnatting Dersom noen har behov for overnatting, kan det tas kontakt med turistinformasjonen, www.nesbyen.no eller tlf 32 07 01 70

Ta kontakt! Ta kontakt med oss om dere har spørsmål: - Siv Nyland tlf. 971 14 095, Ole Kristian Jahr Indresæter tlf. 971 79 749, Nina Høgmo, tlf 917 63 265 (hallingdal hesteutstilling)

Av ulike årsaker kan det være at noen ikke kan møte likevel eller ikke kan møte innenfor oppsatte tider. Skulle dette gjelde deg, ber vi om at dere gir oss beskjed. Dette har sammenheng med tidsskjema og fordeling av stallplasser

**VEL MØTT TIL EN FANTASTISK HELG PÅ NESBYEN**

Her er tidskjemaer for helgen, først det som er NPA sitt arrangement og etterpå er det for hele helgen med alt som skjer på Nesbyen.

**Tidskjema lørdag Kl.11.00.**

Klassene vil gå fortløpende i rekkefølge, følg med, vel møtt.

Klasse 1 Shetland hopper 1 år

Klasse 2 Shetland hopper 2 år

Klasse 3 Welsh Sec. A hingster 1 år

Klasse 4 Shetland hopper 3 år

Klasse 5 welsh sec.C vallak 3 år

Klasse 6 Føll

Klasse 7 Hopper m/ føll 4 år og eldre Welsh Sec A, B og C

Klasse 8 B- Registrerte hopper og vallaker 4 år og eldre

Klasse 9 Welsh Sec. C og D hopper 4 år og eldre

Klasse 10 Sportsponni hopper og New Forest vallaker 4 år og eldre

Klasse 11 Sportsponni hingster 4 år og eldre

Klasse 12. Shetland hopper 4 år og eldre

Klasse 13 Shetland hingster 4 år og eldre

Klasse 14 Shetland veteran hopper 15 år og eldre

**TIDSKJEMA SØNDAG**

Dette er bare **ca** tider, men vi prøver så godt vi kan å overholde det, men følg med.

Kl.09.00 Klasse 1. Rideklasse, skritt og trav med leier (2startende)

Ca. Kl.09.20 Klasse 2. Rideklasse med skritt og trav (4startende)

Ca. Kl.10.00 Klasse 3. Rideklasse med galopp, First ridden (7startende)

Ca. Kl.11.00 Klasse 4. Rideklasse med galopp, open ridden (6startende)

Ca. Kl.12.00 Klasse 5. Mønstringsklasse (6startende)

Kl 13.00 Pauseinnslag fra Hallingdal hesteutstilling.

Ca Kl. 13.30 Kostymeritt (vil være en del av pause innslaget til utstillingen og vil foregå på grusbanen ved scenen.)

Kl.14.00 Klasse 6. Working Hunter 40cm (11startende)

Ca. Kl. 15.00 Klasse 7. Working Hunter 60cm (8startende)

Ca. Kl.16.00 Kåring av dagens Bruksponni, her kan klassevinnerne møte hvis de har rødt pass.

**Tidskjema for hele helgen:**

Torsdag 08.06.17:

18.00-21.00 Mottak/registrering av tilreisende hester.

 Fredag 09.06.17: (Norgesmesterskap i bruksridning)

09.00–21.00 Mottak / registrering av tilreisende hester

13.00 Gjennomgang av bruksridningsbanen

14.00 Start bruksridning

19.00 Foredrag med førsteamanuensis ved NMBU Dag Austbø, tema: foring av hest. Arrangør: Hallingdal Tråvlag

20.00 Program slutt fredag

Lørdag 10.06.17: (Offisiell utstilling, Norsk Ponniavlsforening showklasser, norsk og nordisk mesterskap i brukshestkjøring)

07.00 -21.00 Mottak/registrering av tilreisende hester.

07.30 Måling og dømming av bruksprøver, offisiell utstilling

09.00 Gjennomgang av bruksridningsbanen, start kjøring kl 10.00

09.30-13.00 Dømming av offisiell utstilling, ring 1 og 2

10.00-12.00 Barneridning

10.00 Norsk og nordisk mesterskap i brukskjøring, start første ekvipasje

11.00-13.00 Norsk Ponniavlsforening: showklasser

13.00-14.00 Oppvisning og presentasjon:

Lag, foreninger og næringsdrivende knyttet til hest i Hallingdal vil bl. a vise voltige, islandske gangartshester, distanseridning, dressurprogram, ungarsk post, sprangridning og presisjonskjøring!

14.00 Premiering showklasser Norsk Ponniavlsforenig

 Ca 14.30 Premiering av dagens offisielle utstilling– hver hest kalles frem.

 15.00-16.00 Barneridning

16.00 Norsk og nordisk mesterskap i brukskjøring, siste ekvipasje

 19.00 Grillfest ved utstillingskafeen. Påmelding kr 260,- inkluderer grilltallerken med salatbuffet og tilbehør samt inngang til musikk og dans. Alkoholfri drikke kjøpes separat. Billett kjøpes i kiosken innen kl. 15.00.

Søndag 14.06.15: (norsk og nordisk mesterskap i skogshestkjøring og NPA bruksklasser)

08.00 Mottak/registrering av tilreisende hester

09.00 Norsk Ponniavlsforening: bruksklasser

09.00 Gjennomgang av skogshestbanen

10.00 Norsk og nordisk mesterskap i skogshestkjøring, første ekvipasje

10.00-13.00 Barneridning

13.00-14.00 Oppvisning og presentasjon:

Lag, foreninger og næringsdrivende knyttet til hest i Hallingdal vil bl. a vise voltige, islandske gangartshester, kostymeritt, dressurprogram, ungarsk post, sprangridning og presisjonskjøring!

14.00-15.00 Premiering norsk og nordisk mesterskap i skogshestkjøring

16.00 Norsk Ponniavlsforening, kåring av beste bruksponni

16.30 Slutt og vel hjem.

Det tas forbehold om trykkfeil og endring av tider i programmet.